cyanic-selkie/wikianc huggingface dataset:
শ্যামবাজার
বিনোদন
শ্যামবাজার কলকাতার একটি প্রসিদ্ধ বিনোদনকেন্দ্রও বটে। ১৮৩৫ সালে প্রথম বাংলা নাট্যপ্রযোজনা বিদ্যাসুন্দর নবীনচন্দ্র বসু কর্তৃক শ্যামবাজারের একটি ঘরোয়া থিয়েটারে মঞ্চায়িত হয়েছিল। ঊনবিংশ শতাব্দীর পরার্ধে জনসাধারণের মধ্যে নাটকের জনপ্রিয়তা বৃদ্ধি পেলে বাণিজ্যিক নাটক মঞ্চায়নের জন্য বাগবাজার অ্যামায়েচার থিয়েটার ও শ্যামবাজার নাট্যসমাজ প্রতিষ্ঠিত হয়। উল্লেখ্য, এই সময় ধনীদের গৃহে ঘরোয়া নাট্যমঞ্চেই নাটক মঞ্চস্থ হত, যা অধিকাংশ ক্ষেত্রেই জনসাধারণের জন্য উন্মুক্ত ছিল না।
শ্যামবাজারের আকর্ষণের কেন্দ্রবিন্দু ছিল স্টার থিয়েটার। বিডন স্ট্রিটে স্টারের পূর্বতন জমিটি বিক্রয়ের পর ৭৬/৩, কর্নওয়ালিস স্ট্রিটে (বর্তমান বিধান সরণি) স্টারের বর্তমান ভবনটি গড়ে ওঠে। ১০০ বছরে ৮০ জন বিশিষ্ট নাট্যকারের ২৫০টি নাট্যপ্রযোজনা মঞ্চস্থ স্টারে। ১৯৯১ সালের ১৬ অক্টোবর এক ভয়াবহ অগ্নিকাণ্ডে স্টার ভস্মীভূত হয়। বর্তমানে অবশ্য স্টার থিয়েটার পুনর্নির্মাণ করা হয়েছে। এখন নাট্যপ্রযোজনার পাশাপাশি এখানে চলচ্চিত্র প্রদর্শনীরও আয়োজন করা হয়। স্টার থিয়েটার আন্তর্জাতিক কলকাতা চলচ্চিত্র উৎসবের অন্যতম প্রদর্শনীস্থল।
কলকাতার অন্যতম প্রধান নাট্যগোষ্ঠী নান্দীকারের কেন্দ্রও শ্যামবাজারে।
শ্যামবাজারের বিধান সরণিতে রাধা, রূপবাণী, মিনার, মিত্রা ও দর্পণা নামে পাঁচটি সিনেমাহল পরপর অবস্থিত। এই অঞ্চলটি সিনেমাপাড়া নামে পরিচিত। এককালে গৃহবধূদের কাছে এই সিনেমাহলগুলি খুবই জনপ্রিয় ছিল। দ্বিপ্রাহরিক শো-তে তারা প্রায়ই এখানে সিনেমা দেখতে আসতেন। অন্যদিকে ফড়েপুকুরের টকি শো হাউস ইংরেজি চলচ্চিত্র প্রদর্শনীর জন্য বিখ্যাত ছিল। বর্তমানে অবশ্য টেলিভিশনের দাপটে সেই জনপ্রিয়তা অনেক কমে গেছে।
কুয়েতের সাধারণ নির্বাচন, ১৯৮৫
১৯৮৫ সালের ২১ ফেব্রুয়ারি কুয়েতে সাধারণ নির্বাচন অনুষ্ঠিত হয়। মোট ২৩১ জন প্রার্থী নির্বাচনে প্রতিদ্বন্দ্বিতা করেন, যা দেখেছিল সরকার সমর্থক প্রার্থীরা সংসদের বৃহত্তম ব্লক হিসেবে রয়ে গেছে। ভোটার উপস্থিতি ছিল ৮৫.১%।
তন্ত্রসার (শৈব ধর্মগ্রন্থ)
'তন্ত্রসার হল হিন্দুধর্মের ত্রিক বা কাশ্মীর শৈব দর্শনের একটি ধর্মগ্রন্থ। এটি উক্ত সম্প্রদায়ের সবচেয়ে গুরুত্বপূর্ণ ঐতিহাসিক ব্যক্তিত্ব অভিনবগুপ্তের লেখা। এটিকে অভিনবগুপ্তের বিখ্যাত গ্রন্থ তন্ত্রলোকের একটি সংস্করণ বলে মনে করা হয়।
দ্য এশিয়ান ব্যাংকার জার্নাল
দ্য এশিয়ান ব্যাংকার জার্নাল হল সিঙ্গাপুরের অন্যতম বাণিজ্যিক প্রকাশনা যা বৈশ্বিক অর্থনীতির নানান বিষয় নিয়ে বিচার-বিশ্লেষণ করে থাকে। এমানুয়েল ড্যানিয়েল এবং তার সহযোগীদের দ্বারা সম্পাদিত এ ম্যাগাজিনটির প্রকাশনা সংস্থা দ্য এশিয়ান ব্যাংকার গ্রুপ, যা গবেষণা, সম্মেলন এবং প্রশিক্ষণমূলক ব্যবসার নানান কর্মকাণ্ডকে কেন্দ্র করে বৈশ্বিক অর্থনীতির বিচার-বিশ্লেষণ করে থাকে। ম্যাগাজিন থেকে প্রকাশিত নিবন্ধসমূহ কোম্পানির ওয়েবসাইটেও প্রকাশিত হয়ে থাকে। কোম্পানির চীনা ওয়েবসাইটে ও চীনা সংস্করণের ম্যাগাজিনে (যা চীনে প্রকাশিত হয়) মূলত এগুলো প্রকাশিত হয়।
২০০৯ সালে দ্য এশিয়ান ব্যাংকার-এর অনলাইন সংস্করণ চালু করে। এর মাধ্যমে এই প্রতিষ্ঠান সম্পূর্ণরূপে সকল প্রকার তথ্যাবলী মুদ্রিত রূপে উপস্থাপনের চেয়ে দ্রুত উপস্থাপনের প্রতিই বেশি জোর দেয়।
প্রকাশনা
কোম্পানির মূল বিষয়ই ছিল দ্য এশিয়ান ব্যাংকার জার্নাল, যা ৪০ পৃষ্ঠার পাক্ষিক ম্যাগাজিন হিসেবে জানুয়ারি, ১৯৯৭ সাল থেকে প্রকাশিত হয়ে আসছে। ১৯৯৭ ও ১৯৯৮-এর পুরোটা জুড়ে এটি এশিয়ার অর্থনৈতিক সমস্যা প্রকাশ করে, যেগুলো ড্যানিয়াল স্বয়ং লিখতেন। এর জন্য এবং ব্যাংকিং খাতে ইন্টারনেটের গুরুত্ব বিষয়ক লেখনীর জন্য তিনি ১৯৯৭ সালের ফেব্রুয়ারি মাসে সম্মানজনক "সিটিব্যাংক এক্সিলেন্স ইন জার্নালিজম" পুরস্কার লাভ করেন।
ড্যানিয়েল ম্যাগাজিনটির প্রকাশ শুরু করবার আগে একজন পরামর্শক হিসেবে কাজ করতেন। তিনি জার্নালটিকে ব্যাংকিং এবং অর্থনৈতিক সেবামূলক পথে প্রবেশের একটি সুযোগ হিসেবে জার্নালটিকে দেখেন। ড্যানিয়েলের মতে এ পত্রিকাটি আঞ্চলিক ব্যাংকিং শিল্পের উপর কাজ করে, তাই জ্যেষ্ঠ ব্যাংক কর্মকর্তাদের অভিজ্ঞতা বর্ণনার একটি স্থান এশিয়ান ব্যাংকার জার্নাল। এছাড়াও এশিয়ার নানা গবেষণামূলক কাজ সম্প্রসারণের পাশাপাশি বিভিন্ন সংস্থা পরিচালনা করার একটি শক্ত ভিত্তি গড়ে তোলার জন্যেও এ প্রকাশনা কাজ করবে।
ম্যাগাজিন শিল্পের নানা দিক, যেমন সম্পাদকীয়, বর্তমান ঘটনাসমূহের বিশ্লেষণ, খুচরা ব্যাংকিং, লেনদেন, ঝুঁকি ব্যবস্থাপনা, ব্যাংক রেগুলেশন এবং অর্থনৈতিক খাতে তথ্য-প্রযুক্তি প্রভৃতি বিষয়ে লেখালেখি করত। এটি শিল্পপতিদের প্রোফাইলও প্রকাশ করত, যা শিল্পপতিদের প্রভাবসহ নানা দিক বিশ্লেষণ করত। সেইসাথে বিভিন্ন ব্যাংকের সিইও এবং প্রধান নিয়ন্ত্রকদের সাক্ষাৎকারও এতে প্রকাশিত হত। কোম্পানির ওয়েবসাইটে এই সাক্ষাৎকারসমূহকে এখনো পাওয়া যায়।
২০০৫ সাল থেকে দ্য এশিয়ান ব্যাংকার জার্নাল বছরে দশবার করে প্রকাশিত হয়। যদিও ড্যানিয়েল বর্তমান সম্পাদনার কার্যক্রম তার অধীনস্থদের হাতেই ছেড়ে দিয়েছেন, তবুও তিনি প্রায়শই এ জার্নালের জন্য ব্লগ লিখে থাকেন।
কাজ
এশিয়ান ব্যাংকারের মোট তিনটি ব্যবসায়িক শাখা আছে। এর মধ্যে একটি এই প্রকাশনাকে অনলাইন মাধ্যমে এবং অপর এক শাখা মুদ্রিত ধরনে প্রকাশের কাজ করে। তৃতীয় শাখাটি বিভিন্ন সময়ে নানা আঞ্চলিক ব্যাংকিং সামিট, গোলটেবিল বৈঠকের আয়োজন করে ও নানামুখী গবেষণা পরিচালনা করে থাকে।
প্রবীণ তোগাড়িয়া
প্রবীণ তেগড়িয়া একজন হিন্দু নেতা। তিনি বর্তমানে বিহিপের আন্তর্জাতিক মহাসচিব। পেশায় একজন ডাক্তার হলেও তিনি মাত্র ২২ বছর বয়সে রাষ্ট্রীয় স্বয়ংসেবক সঙ্ঘে যোগ দান করেন। এবং কিছুদিন পরেই তাকে স্বয়ংসেবকদের প্রধান হিসেবে নির্বাচিত করা হয়।
ব্যক্তিগত জীবন
প্রবীণ তোগাড়িয়া গুজরাতের অমরেলি জেলায় জন্মগ্রহণ করেন। পরে তার বাবা মার সাথে ১০ বছর বয়সে আহমদাবাদে চলে আসেন। এবং রাষ্ট্রীয় স্বয়ংসেবক সঙ্ঘতে যোগ দেন।তিনি এমবিবিএস করার পর সার্জারি বিষয়ক পড়াশোনা করেন ও পরে ১৪ বছর তিনি একজন সার্জেন হিসেবে অভ্যাস করেন। তিনি তার নিজ বলে আহমেদাবাদে একটি হসপিটাল চালুকরেন যার নাম ধন্বন্তরি হাসপাতাল।
মৌসুম (ক্রীড়া)
মৌসুম বৎসরের একটি নির্দিষ্ট সময়কাল বা বছরের একটি অংশবিশেষ যখন কোন ধরনের খেলা অনুষ্ঠিত হয়। এ সময়কালে ক্রীড়াজগতে স্থান নির্ধারণ করা হয় কিংবা কোন দলকে প্রতিযোগিতায় অংশগ্রহণের জন্য যোগ্যতা অর্জন অথবা অংশগ্রহণের জন্য অনুমতি প্রদান করা হয়। এছাড়াও, এ সময়কালে কোন দলের সামগ্রিক ফলাফল ও মানদণ্ড তুলে ধরা হয়। পাশাপাশি কোন খেলোয়াড়ের ব্যক্তিগত ক্রীড়াশৈলী উপস্থাপন অথবা দলের ক্রীড়া মৌসুমের সাথে অন্য মৌসুমের তুলনামূলক চিত্র উপস্থাপন করা হয়। উদাহরণস্বরূপ: ২০১৩-১৪ মৌসুমে আন্তর্জাতিক ক্রিকেট খেলা ও প্রতিযোগিতা সেপ্টেম্বর, ২০১৩ থেকে মার্চ, ২০১৪ সাল পর্যন্ত চলবে।
ক্রিকেট মৌসুম সাধারণতঃ গ্রীষ্মকালে অনুষ্ঠিত খেলাগুলোর ক্ষেত্রে ব্যবহার করা হয়ে থাকে। তারপরও উত্তর গোলার্ধের দেশগুলোয় পুরো মৌসুমকে (যেমন: ২০১৪ মৌসুম) এবং দক্ষিণ গোলার্ধের দেশগুলোয় দুই বছরের মেয়াদকালে (যেমন: ২০১৪-১৫ মৌসুম) ব্যবহৃত হয়।
মৌসুম চারটি অংশ নিয়ে গঠিত। সেগুলো হলো -
মাধবীলতা
মাধবী বা মাধবীলতার অনেক নাম- মণ্ডপ, কামী, পুষ্পেন্দ্র, অভীষ্টগন্ধক, অতিমুক্ত, বিমুক্ত, কামুক ও ভ্রমরোৎসব। মাধবীর বৈজ্ঞানিক নাম Hiptage benghalensis (L.) Kurz., পরিবার Malpighiaceae। এসব নাম মাধবীর ভাব প্রকাশে ব্যবহার হয় এবং কাব্যরসে ভরপুর। এক সময় পুণ্ড্রক দেশে অর্থাৎ ময়মনসিংহে মাধবীলতা প্রচুর পাওয়া যেত। এর জন্য এর আরেক নাম পুণ্ড্রক। মাধবীলতা দক্ষিণপূর্ব এশিয়া, ভারত, ফিলিপাইন-এর উদ্ভিদ।
বিবরণ
মাধবীর ফুল গুচ্ছবদ্ধ ও বিন্যাস সুসংবদ্ধ। মুকুলগুলো সূক্ষ্ম রোমে ভরা। ফুল সাদা রঙের, পাঁচটি পাপড়ি এবং তার মধ্যে পঞ্চম পাপড়িটির গোড়ার দিক হলদেটে। ফুল দেখতে তিল ফুলের মতো এবং খুব সুগন্ধি। বসন্ত ও গ্রীষ্ম এই ফুলের ঋতু হলেও কখনো কখনো বর্ষা পর্যন্ত ফোটে। ফুল থেকে ফল হয়, বীজ থাকে ২/৩টি এবং তা রোমশ।
মাধবী অযত্নেও বাড়ে, বীজ থেকে চারা হয়, ডাল কেটে মাটিতে পুঁতে রাখলেও চারা পাওয়া যায়। মাধবীর পাতা গরু-ছাগলে খায়।
বঙ্গ রাজ্য
বঙ্গ ভারতীয় উপমহাদেশের গাঙ্গেয় ব-দ্বীপ সীমার মধ্যে একটি প্রাচীন রাজ্য ও ভূ-রাজনৈতিক বিভাগ ছিল। রাজ্যটি বাংলা অঞ্চলের অন্যতম নামের একটি। বর্তমান পশ্চিমবঙ্গের (ভারত) দক্ষিণাংশ ও দক্ষিণ-পশ্চিম বাংলাদেশের দক্ষিণাংশ সহ মূল অঞ্চলটি দক্ষিণবঙ্গে অবস্থিত ছিল। প্রাচীন ভারতের মহাকাব্য ও গল্পে এবং শ্রীলঙ্কার ইতিহাসে বঙ্গের উল্লেখ বিশেষভাবে দেখা যায়।
বঙ্গ সম্ভবত গঙ্গারিডাই সাম্রাজ্যের কেন্দ্র ছিল, যা অসংখ্য গ্রিক-রোমান লেখক দ্বারা উল্লেখ করা হয়েছে। প্রাচীন বঙ্গ রাজ্যের সঠিক রাজধানী শনাক্ত করা যায়নি। গুপ্ত সাম্রাজ্যের শাসনের পর, প্রাচীন বাংলা গৌড় ও বঙ্গ নামক দুটি স্বাধীন রাজ্যে বিভক্ত হয়েছিল। প্রত্নতাত্ত্বিকরা মনে করেন, বর্তমান বাংলাদেশের কোটালীপাড়া স্বাধীন বঙ্গ রাজ্যের রাজধানী ছিল।
ভারতীয় ও গ্রিক-রোমান লেখকগণ এই অঞ্চলের যুদ্ধা হাতির কথা উল্লেখ করেছেন। ভারতীয় ইতিহাসে, বঙ্গ তার শক্তিশালী নৌবাহিনীর জন্য উল্লেখযোগ্য। হিন্দু মহাকাব্য মহাভারতে বঙ্গের অসংখ্য উল্লেখ রয়েছে, যা ভারতের দুটি প্রধান সংস্কৃত মহাকাব্যের একটি। অন্য মহাকাব্য, রামায়ণ, রাজ্যটিকে অযোধ্যার মিত্র রাজ্য হিসাবে উল্লেখ করেছে।
মহাভারতে উল্লেখ
মহাভারতে (৬।৯) অঙ্গ, বঙ্গ ও কলিঙ্গ রাজ্য তিনটাকে ভারতবর্ষ বা প্রাচীন ভারতের নিকটবর্তী রাজ্য হিসেবে উল্লেখ করা হয়েছে। ১২ বছর তীর্থভ্রমণে বেরিয়ে অর্জুন বঙ্গ ও কলিঙ্গের সকল পবিত্র স্থানে এসেছিলেন।
ভীমের বঙ্গ অভিযান
কর্ণের অঙ্গ রাজ্য জয় করার পর ভীম পার্বত্য অঞ্চলের এক শক্তিশালী রাজাকে পরাস্ত করেন। এরপর মদগিরির রাজাকে পরাস্ত করার পর পাণ্ডবগণ পুণ্ড্র অঞ্চলের রাজা বাসুদেব ও কৌশিক-মচ্ছের রাজা মহৌজকে পরাজিত করেন। তারপর তাঁরা বঙ্গ রাজ্য আক্রমণ করেন। সমুদ্রসেন ও তাম্রলিপ্তের রাজা চন্দ্রসেনকে পরাজিত করে তাঁরা সুহ্ম রাজ্যের কৈবর্ত রাজাকেও পরাজিত করেন। এরপর তাঁরা সমুদ্রতীরবর্তী অঞ্চলের রাজাদের পরাজিত করেন। এরপর তাঁরা লৌহিত্য রাজ্যের দিকে অগ্রসর হন। (২।২৯)
অন্যান্য বঙ্গ অভিযান
ভার্গব রাম কাশ্মীর, দারদ, কুন্তি, ক্ষুদ্রক, মালব, অঙ্গ, বঙ্গ, কলিঙ্গ, বিদেহ, তাম্রলিপ্ত, রক্ষোবাহ, বিতাহোত্র, ত্রিগার্ত ও মার্তিকাবত রাজ্য জয় করেছিলেন। (৭।৬৮) কর্ণ অঙ্গ, বঙ্গ, কলিঙ্গ, মণ্ডিকা, মগধ ও করকখণ্ডের অংশবিশেষ জয় করেন। (৩।২৫২)
অঙ্গ, বঙ্গ, কলিঙ্গ, মগধ, কাশী, কোশল, বৎস, গর্গ্য, করুষ ও পৌণ্ড্র রাজ্যগুলিকে বাসুদেব কৃষ্ণ জয় করেছিলেন। (৭।১১)
অর্জুন কুরুক্ষেত্র যুদ্ধের পর অশ্বমেধ যজ্ঞের সময় বঙ্গ, পুণ্ড্র ও কোশল রাজ্যগুলিকে জয় করেন। (১৪।৮২)
যুধিষ্ঠিরের করদ রাজ্য
অঙ্গ, বঙ্গ ও পুণ্ড্র রাজ্যের রাজারা যুধিষ্ঠিরের রাজসভায় উপস্থিত থাকতেন বলে উল্লেখ পাওয়া যায়। (২।৪) বঙ্গ, অঙ্গ, পুণ্ড্র, ওড্র, চোল, দ্রাবিড়, অন্ধ্র রাজ্য যুধিষ্ঠিরকে কর দিত বলে উল্লিখিত হয়। (৩।৫১) অঙ্গ, বঙ্গ, পুণ্ড্র, সনবত্য ও গয়া - এই সদ্বংশজাত ক্ষত্রিয় রাজারা নিয়মিত যুদ্ধবিদ্যার চর্চা করতেন। বঙ্গ, কলিঙ্গ, মগধ, তাম্রলিপ্ত, সুপুণ্ড্রক, দৌবলিক, সাগরক, পাত্রোনা, সৈসব ও কর্ণপ্রবর্ণকরা দলে দলে যুধিষ্ঠিরের রাজদ্বারে দাঁড়িয়ে থাকতেন। (২। ৫১)।
কুরুক্ষেত্র যুদ্ধে বঙ্গ
বঙ্গ সেনাবাহিনী যুদ্ধহস্তী পরিচালনায় দক্ষ ছিল। কলিঙ্গ রাজ্যের সঙ্গে তাঁরাও কুরুক্ষেত্র যুদ্ধে কৌরবদের পক্ষ নেয়। (8।১৭) কুরুক্ষেত্র যুদ্ধের সময় বঙ্গের রাজা ছিলেন ভগদত্ত। (৬।৯৩)
বঙ্গের রাজাগণ
মহাভারতের দ্বিতীয় পর্বে (শ্লোক পর্বাধ্যায় ২৯) সমুদ্র সেন ও চন্দ্র সেন নামে দুই রাজার নাম উল্লেখ করা হয়েছে। যদিও তাঁরা বঙ্গের রাজা ছিলেন কিনা তা স্পষ্ট নয়। এই পর্বেই ৪৩ পর্বাধ্যায়ে কর্ণকে অঙ্গ ও বঙ্গের রাজা বলে উল্লেখ করা হয়েছে। কৃষ্ণের শত্রু পুণ্ড্রক বাসুদেবকে (জরাসন্ধের বন্ধু) বঙ্গ, পুণ্ড্র ও কিরাতদের রাজা বলে উল্লেখ করা হয়েছে। (২।১৪) অষ্টম পর্বে ভগদত্তকে বঙ্গের রাজা বলে উল্লেখ করা হয়েছে।
সম্ভবত এই রাজারা বঙ্গ রাজ্য জয় করেছিলেন। মহাভারতের অন্যান্য অংশে এঁদের পার্শ্ববর্তী রাজ্যগুলির রাজা বলে উল্লেখ করা হয়েছে। ভগদত্ত ছিলেন বঙ্গের উত্তর দিকে অবস্থিত প্রাগজ্যোতিষ রাজ্যের রাজা। পুণ্ড্রক বাসুদেব ও কর্ণ ছিলেন বঙ্গের পূর্ব দিকে অবস্থিত পুণ্ড্র ও অঙ্গ রাজ্যের রাজা।
অন্যান্য উল্লেখ
মহাভারতের অন্য জায়গায় আছে বঙ্গ ও কলিঙ্গ রাজ্যের রাজারা পুণ্ড্রের পুণ্ড্রক বাসুদেবের সঙ্গে দ্রৌপদীর স্বয়ম্বর সভায় উপস্থিত ছিলেন।
মহিমাগঞ্জ উচ্চ বিদ্যালয়
মহিমাগঞ্জ উচ্চ বিদ্যালয় (Mahimaganj High School) মহিমাগঞ্জ ইউনিয়ন এর প্রাণকেন্দ্রে অবস্থিত।
ইতিহাস
মহিমাগঞ্জ উচ্চ বিদ্যালয় ১৯৪৫ খ্রীষ্টাব্দে প্রতিষ্ঠা লাভ করে ।
ইউনিফরম
সাদা রঙের শার্ট এবং নেভিব্লু রঙের ফুল প্যান্ট।
অবকাঠামো
১৩টি শ্রেণীকক্ষ, ১টি মিলনায়তন, ৩টি অফিস রুম, ১টি গ্যারেজ এবং ১টি কমন রুম ।
বিশ্ব জনসংখ্যা দিবস
বিশ্বব্যাংকের ‘বিশ্ব জনসংখ্যা প্রতিবেদন-২০২১’  অনুযায়ী ২০২১ সালের শেষে বিশ্বের জনসংখ্যা প্রায় ৭৮৭ কোটি ৫০ লাখ। ২০১৯ সালের মাঝামাঝি বিশ্বের জনসংখ্যা ৭৭০ কোটিতে পৌঁছেছিল। এটি ক্রমান্বয়ে বৃদ্ধি পেয়ে ২০৩০ সালে ৮৫০ কোটি, ২০৫০ সালে ৯৭০ কোটি এবং এবং ২১০০ সালে গিয়ে ১০৯০ কোটিতে পোঁছাতে পারে বলে জাতিসংঘ অনুমান করছে। ২০৫০ সালের মধ্যে যে জনসংখ্যা বৃদ্ধি পাবে, তার অর্ধেকের বেশি সংঘটিত হবে ৯টি দেশে; এগুলি হল ভারত, নাইজেরিয়া, পাকিস্তান, কঙ্গো গণতান্ত্রিক প্রজাতন্ত্র, ইথিওপিয়া, তানজানিয়া, ইন্দোনেশিয়া, মিশর এবং মার্কিন যুক্তরাষ্ট্র। ২০২৭ সাল নাগাদ ভারত চীনকে ছাড়িয়ে বিশ্বের সবচেয়ে জনবহুল রাষ্ট্রে পরিণত হবে।
কলকাতা উন্নয়ন সংস্থা
কলকাতা উন্নয়ন সংস্থা (আগেকার নাম ক্যালকাটা ইমপ্রুভমেন্ট ট্রাস্ট বা সিআইটি) হল পশ্চিমবঙ্গ সরকারের নগরোন্নয়ন মন্ত্রকের অধীনস্থ একটি বিধিবদ্ধ সংস্থা। এটি কলকাতার সবচেয়ে পুরনো নগরোন্নয়ন সংস্থা।
১৯১২ সালে সরকার-নিযুক্ত একটি কমিশনের সুপারিশ এবং জনসাধারণের মতামতের পরিপ্রেক্ষিতে ক্যালকাটা ইমপ্রুভমেন্ট ট্রাস্ট আইন, ১৯১১ বলে এই সংস্থাটি স্থাপিত হয়। এই সংস্থার উদ্দেশ্য ছিল কলকাতার বিস্তার ঘটানো ও উন্নয়নের কাজ চালানো। ২০১১ সালে পশ্চিমবঙ্গের পুর ও নগরোন্নয়ন মন্ত্রী ঘোষণা করেছিলেন কলকাতা উন্নয়ন সংস্থা কলকাতা পৌরসংস্থার সঙ্গে মিশে যাবে।
কুয়েত জাতীয় পরিষদ নির্বাচন, ১৯৯০
১৯৯০ সালের ১০ জুন কুয়েতে জাতীয় পরিষদ নির্বাচন অনুষ্ঠিত হয়। পরিষদ (যার মাত্র অর্ধেক নির্বাচিত হয়েছিল) আমির দ্বারা বিক্ষোভকারীদের শান্ত করার চেষ্টা করার জন্য তৈরি করা হয়েছিল। মোট ৫৭৪ জন প্রার্থী ৫০টি আসনে প্রতিদ্বন্দ্বিতা করেন এবং বিরোধীরা বয়কটের ডাক দিলেও ভোটদানের হার ছিল ৬২.৩%।
বনানী ঘোষ
বনানী ঘোষ হলেন একজন প্রথিতযশা ভারতীয় বাঙালী কণ্ঠশিল্পী। তিনি মূলতঃ রবীন্দ্র সঙ্গীত শিল্পী হিসেবে পরিচিতি পেয়েছেন। এছাড়াও অতুলপ্রসাদ সেন, রজনীকান্তসহ অন্যান্য গানেও তার সবিশেষ দক্ষতা রয়েছে।
প্রারম্ভিক জীবন
বর্তমান বাংলাদেশের ময়মনসিংহে জন্মগ্রহণ করেন তিনি। বাবা প্রফুল্ল কৃষ্ণ ঘোষ একাধারে সঙ্গীতজ্ঞ, কবি ও শিশুতোষ সাময়িকীর সম্পাদক ছিলেন। হিন্দুস্তানী শাস্ত্রীয় সঙ্গীতে প্রশিক্ষণ নেন বনানী ঘোষ। প্রখ্যাত রবীন্দ্র সঙ্গীত শিল্পী কণিকা বন্দ্যোপাধ্যায়ের সাথেও শান্তিনিকেতনে কাজ করেছেন তিনি ও তার কণ্ঠস্বরের সাথে ব্যাপক মিল রয়েছে। রবীন্দ্রভারতী বিশ্ববিদ্যালয় থেকে প্রাতিষ্ঠানিক ডিগ্রী লাভ করেন তিনি। পণ্ডিচেরীর দিলীপকুমার রায়ের সাথেও প্রশিক্ষণ নিয়েছেন। ১৯৭০-এর দশকে রবীন্দ্রসঙ্গীত জগতে প্রবেশের পর তিনি খুব দ্রুতলয়ে আকাশবাণী এবং দূরদর্শনে স্থান করে নেয়ার ক্ষেত্রে সক্ষমতা দেখান।
কর্মজীবন
সুইজারল্যান্ড ও মার্কিন যুক্তরাষ্ট্রে নিবাস গড়েন তিনি। তন্মধ্যে, যুক্তরাষ্ট্রে 'অন্তরা' নামের রবীন্দ্রসঙ্গীতের একটি প্রতিষ্ঠান গড়ে তোলেন। এ প্রতিষ্ঠানের মাধ্যমে সহস্রাধিক শিক্ষার্থীদেরকে প্রশিক্ষণ দিয়েছেন। এছাড়াও তিনি রবীন্দ্র মেলা উৎসবেরও আয়োজন করেছেন যাতে আন্তর্জাতিক অঙ্গনে রবিঠাকুরের সৃষ্ট কর্মসমূহকে ছড়িয়ে দেয়া যায়। বেশ কয়েকটি নৃত্য নাটকও মঞ্চস্থ করেছেন। তন্মধ্যে ১৯৬২ সালে শাপমোচন ও ১৯৮৩ সালে রোচেস্টারে ভানুসিংহের পদাবলী উল্লেখযোগ্য।
বিষ্ণুপুর
বিষ্ণুপুর বলতে বোঝানো যেতে পারে:
আসিস কৌর
আসিস কৌর (জন্ম: ২৬ সেপ্টেম্বর ১৯৮৮) একজন ভারতীয় নেপথ্য সঙ্গীতশিল্পী, যিনি ইন্ডিয়ান আইডল এবং আওয়াজ পাঞ্জাব ডি-এর মতো বিভিন্ন সঙ্গীত আপাতবাস্তব অনুষ্ঠানে অংশ নিয়েছিলেন। তিনি খুব অল্প বয়স থেকেই নেপথ্য সঙ্গীতশিল্পী হওয়ার জন্য ভাবতেন। তিনি তার বহুমুখী গান এবং শক্তিশালী কণ্ঠের জন্য পরিচিত। তিনি ৫ বছর বয়সে গুরবানী গাইতে শুরু করেছিলেন। তামানচে সিনেমায় "দিলদারা রিপ্রাইজ" দিয়ে বলিউডে পা রেখেছিলেন তিনি। তারপর থেকে তিনি কেশারীর "ভি মাহি", ড্রাইভের "মাখনা", "বান্দেয়া রে বান্দেয়া" এবং সিম্বা'র "তেরে বিন", "আখ লাদ জাভে", লাভযাত্রির " ছোগাড়া" এবং কাপুর অ্যান্ড সন্স থেকে "বলনা" সহ একাধিক বলিউড গানে বিভিন্ন সংগীতকারদের সাথে কাজ করেছেন।
প্রাথমিক জীবন
আসিস ১৯৮৮ সালের ২৬ সেপ্টেম্বর জন্মগ্রহণ করেন তিনি। আসিস ৫ বছর বয়সেরও কম সময়ে গান গাওয়া শুরু করেছিলেন। আসিসের বাবা তাকে গুরুবানী গাওয়ার জন্য চাপ দিতেন। তিনি নিজেই গুরবানী শিখেছিলেন এবং নিজের প্রথম প্রয়াসেই প্রশংসা অর্জন করেছিলেন। তিনি হরিয়ানার পানিপথ মডেল টাউনের বাল বিকাশ স্কুলের প্রাক্তন শিক্ষার্থী। তিনি তার এম.কম. পানিপথের এস.ডি. (পিজি) কলেজ থেকে সম্পন্ন করেছিলেন।
তিনি বড় হওয়ার সাথে সাথেই পেশাদারী হিসাবে গান গাওয়ার সিদ্ধান্ত নিয়েছিলেন। তিনি জলন্ধর থেকে ওস্তাদ পুরান শাহকোটির অধীনে প্রশিক্ষণ নিয়েছিলেন। তার গুরবানীর সংস্করণ ভারতে প্রকাশিত হয়েছিল এবং তিনি প্রচুর প্রশংসা অর্জন করেছিলেন। তিনি বিভিন্ন অনুষ্ঠানে গুরবানী গাইতে শুরু করেছিলেন। তার ভাইবোনরাও সক্রিয়ভাবে গুরবানী আবৃত্তিতে জড়িত ছিলেন। আসিস একটি পাঞ্জাবী আপাতবাস্তব অনুষ্ঠান আওয়াজ পাঞ্জাব ডি-তে অংশ নিয়েছিলেন, এরপরে তিনি মুম্বাই এসে বিভিন্ন সংগীত সুরকারের সাথে সাক্ষাৎ করেছিলেন।
রায়গড় লোকসভা কেন্দ্র, মহারাষ্ট্র
রায়গড় লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটিি রায়গড় জেলা এবং রত্নগিরি জেলায় প্রসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রায়গড় লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রত্নগিরি জেলায় অবস্থিত।
রায়গড় লোকসভা কেন্দ্র বিজয়ী বর্তমান ও প্রাক্তন সংসদ
রায়গড় লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য সুনীল তাতকরে এবং প্রাক্তন সংসদ ছিলেন শিব সেনার দলের সদস্য অনন্ত গীতে ।
আরও পড়ুন
মুম্বাই দক্ষিণ লোকসভা কেন্দ্র মুম্বাই দক্ষিণ মধ্য লোকসভা কেন্দ্র
মংডু
মংডু মায়ানমারের (বার্মা) পশ্চিম অংশে অবস্থিত রাখাইন প্রদেশের একটি শহর। এটি মংডু টাউনশিপ ও মংডু জেলার প্রশাসনিক আসন। মংডু মায়ানমারের একটি শহর এবং এটি বাংলাদেশের সীমানায় অবস্থিত। মংডু বুথিডং থেকে ১৬ মাইল দূরে। দুই শহর মে ইউ পর্বতমালা দ্বারা পৃথক হয়েছে এবং ১৯১৮ সালে নির্মিত দুটি সুড়ঙ্গ দ্বারা সংযুক্ত হয়েছে। মংডু ও এর আশেপাশের জেলায় একটি বৃহৎ রোহিঙ্গা জনগোষ্ঠী আছে।
জনমিতি
২০০৮ সালে, মংডুর জনসংখ্যা প্রায় ৪০০,০০০ জন ছিল। সংখ্যাগরিষ্ঠ জনসংখ্যার, প্রায় ৮০% রোহিঙ্গা মানুষ, যাদের মিয়ানমার সরকার রাষ্ট্রহীন বাঙালি হিসেবে বিবেচনা করে। বার্মিজ সরকার মিয়ানমারের জাতিগত গোষ্ঠীর তালিকায় রোহিঙ্গাদের গ্রহণ করে না, এবং এভাবে বার্মার নাগরিকত্ব নিয়ে তাদের দাবিকে স্বীকৃতি দেয় না। জনসংখ্যার অবশিষ্ট অংশ রাখাইন, বামার, ডেইংনেট এবং ম্রো সহ বিভিন্ন জাতিগত গোষ্ঠীর সমন্বয়ে গঠিত।
শিক্ষা
২০১১ সালের হিসাবে, এখানে আটটি উচ্চ বিদ্যালয়, ১০ টি মাধ্যমিক বিদ্যালয়, ১৬ টি পোস্ট-প্রাথমিক বিদ্যালয় এবং ১২৫ টি প্রাথমিক বিদ্যালয় আছে।
অর্থনীতি
মংডু ১৯৯৫ সালের সেপ্টেম্বর মাস থেকে বাংলাদেশের টেকনাফ শহরের সাথে বাণিজ্য পরিচালনা করছে।
এল. এন. সিনহা
লাল নারায়ণ সিনহা একজন আইনজীবী ছিলেন, যিনি ৯ আগস্ট ১৯৭৯ থেকে ৮ আগস্ট ১৯৮৩ সাল ভারতের অ্যাটর্নি জেনারেল হিসেবে এবং ১৭ জুলাই ১৯৭২ থেকে ৫ এপ্রিল ১৯৭৭ পর্যন্ত ভারতের সলিসিটর জেনারেল হিসেবে দায়িত্ব পালন করেছিলেন। তিনি পাটনা বিশ্ববিদ্যালয়ের পাটনা আইন কলেজে শিক্ষা লাভ করেন।
পরিবার
তাঁর ছেলে ললিত মোহন শর্মা ভারতের প্রধান বিচারপতি হন। তার নাতি বিচারপতি পার্থসারথি বর্তমানে পাটনা হাইকোর্টে বিচারক হিসেবে কর্মরত।
মাধুরীলতা
বিবরণ
লতা খুব শক্ত, কয়েক বছর হয়ে গেলে মোটা হয়। তখন হয় মোচড়ানো, ধূসর রঙের। গর্ভকাষ্ঠ বা মাঝখানে ছিদ্র হয়। পাতা বিপরীত দিকে সাজানো থাকে। পাতা আয়তকার, ডিম্বাকৃতি ও আগা সরু; কিনারা হালকা ঢেউ খেলানো এবং একটু খসখসে। মাধুরীলতাকে অনেকে '"মাধবীলতা" বলে ভুল করেন। কিন্তু মাধবী ও মাধুরীলতা দুটি সম্পূর্ণ পৃথক প্রজাতির লতা গাছ। মাধুরীলতার ফুল গন্ধে ভরপুর। ফুল গুচ্ছবদ্ধ, সাদা-লাল-কমলা রঙে মেশানো। পাপড়ি ৫ টি। ফুলের গন্ধ "মাধবী"র থেকে একটু কম। ফুলের রঙ সাদা থেকে ধীরে ধীরে বদল হয়। রঙের জন্যও এই ফুল খুব সুন্দর।
চাষাবাদ
গ্রীষ্ম ও বর্ষায় এর ফুল বেশি হলেও সারা বছর কিছু দিন পরপর ফুল ফোটে। এজন্যে একে বারমাসী ফুল বলা হয়। লতা বড় হয়ে গাছ হলে দির্ঘজীবী হয়। গোড়া এবং শেকড় থেকেও লতা গজায়। কাটিং করে বা লতা কেটে মাটিতে পুঁতলেও চারা হয়। খুব ক্বচিৎ ফল হয়।
কুঞ্জ তৈরির জন্যে মাধুরীলতা আদর্শ গাছ। এর আদি বাসস্থান দক্ষিণ আফ্রিকা ও ইন্দো-মালয়েশিয়া। কেউ কেউ মনে করেন, এটি মালয় দেশের গাছ এবং এখানে এনে লাগানো হয়েছে।
সিমু লিউ
সিমু লিউ (জন্ম ১৯ এপ্রিল ১৯৮৯) হলেন একজন কানাডিয়ান অভিনেতা, লেখক, প্রযোজক এবং স্টান্টম্যান যিনি ২০২১ সালের মার্ভেল সিনেম্যাটিক ইউনিভার্স (এমসিইউ) চলচ্চিত্র শ্যাং-চি অ্যান্ড দ্য লেজেন্ড অব দ্য টেন রিংস এ শ্যাং-চি চরিত্রে অভিনয়ের জন্য সেরা পরিচিত। এছাড়াও, তিনি পুরস্কার-বিজয়ী সিবিসি টেলিভিশন সিটকম ধারাবাহিক কিম'স কনভিনিয়েন্স এ জাং কিম এর ভূমিকায় অভিনয় করেন এবং ব্লাড অ্যান্ড ওয়াটার এ তার কাজের জন্য অ্যাক্ট্রা পুরস্কার কানাডিয়ান স্ক্রিন পুরস্কারের জন্য মনোনয়না অর্জন করেন।
ডাকার
thumb|250px|সেনেগালের মানচিত্রে ডাকারের অবস্থান ডাকার (Ndakaaru) পশ্চিম আফ্রিকার সেনেগালের রাজধানী ও প্রধান শহর। এটি আটলান্টিক মহাসাগরের উপকূলে কেপ ভার্দ উপদ্বীপে অবস্থিত। এটি আফ্রিকার সবচেয়ে পশ্চিমের শহর।
ইতিহাস
এটি ঐতিহাসিক ভাবে একটি প্রধান বন্দর। অনুমান করা হয় যে পূর্তগীজ ভারত আর্মাডার ভারতগামী বা পর্তুগালগামী নৌযানগুলির একটি প্রধান বিরামস্থল হিসেবে এটি ব্যবহৃত হতো।
পরিবহন
শহরের প্রাণকেন্দ্রে কোনো বিমানবন্দর নেই। ৬০ কিমি দূরে দিয়াস এ দেশের প্রধান বিমানবন্দরটি অবস্থিত।
মহাবীর সিংহ (সমাজ সংস্কারক)
বিচারপতি মহাবীর সিংহ (১৯২০-১৯৯৭) ছিলেন একজন ভারতীয় ন্যায়বিচার, আইনের কর্তৃপক্ষ এবং ভারতের সমাজ সংস্কারক। তিনি ১৯৭৭ সাল থেকে এলাহাবাদ হাইকোর্টের বিচারপতি হিসেবে দায়িত্ব পালন করেন এবং ১৯৯৭ সালে তার মৃত্যুর আগে পর্যন্ত মতামত প্রদান অব্যাহত রাখেন।
জালিম সওদাগর
জালিম সওদাগর একটি বলিউড নাট্য চলচ্চিত্র । এটি ১৯৪১ সালে মুক্তি পেয়েছিল। ছবিটি মার্চেন্ট অফ ভেনিস নামেও পরিচিত। এটি জে জে মদন পরিচালনা করেছিলেন এবং খলিল, কাজান, রানী প্রেমলতা এবং হায়দার বান্দি মুখ্য চরিত্রে অভিনয় করেছিলেন।  জালিম সওদাগর অর্থ "নিষ্ঠুর বণিক"; এই চলচ্চিত্রটি শেক্সপিয়ারের মার্চেন্ট অফ ভেনিসের একটি চলচ্চিত্র অভিযোজন ছিল এবং এটি কলকাতার রাধা ফিল্ম সংস্থা প্রযোজনা করেছিল। চলচ্চিত্রটি পাওয়া খুব কঠিন এবং এর মাত্র কয়েকটি অনুলিপি রয়েছে বলে মনে হয়।
ব্যারি ম্যাকার্থি
ব্যারি জন ম্যাকার্থি (Barry McCarthy; জন্ম: ১৩ সেপ্টেম্বর ১৯৯২) হলেন ডাবলিনে জন্মগ্রহণকারী একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে ডারহামের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলিং করেন। এছাড়াও, ডানহাতে ব্যাটিংয়ে পারদর্শিতা দেখাচ্ছেন ব্যারি ম্যাকার্থি। তার বোন লুইজ ম্যাকার্থিও আয়ারল্যান্ড দলের পক্ষে আন্তর্জাতিক ক্রিকেটে অংশ নিচ্ছে।
খেলোয়াড়ী জীবন
আয়ারল্যান্ড অনূর্ধ্ব-১৯ দলের পক্ষে পাঁচটি খেলায় অংশ নিয়েছেন তিনি। প্রথম-শ্রেণীর ক্রিকেটে ডারহামের সদস্যরূপে ২০১৫ সালে অভিষেক ঘটে তার। একই দলের পক্ষে ২০ মে, ২০১৬ তারিখে প্রথমবারের মতো টুয়েন্টি২০ ক্রিকেট খেলেন। ২০১৬ ন্যাটওয়েস্ট টি২০ ব্ল্যাস্ট প্রতিযোগিতায় দলের প্রতিপক্ষ ওরচেস্টারশায়ার র‌্যাপিডসের বিপক্ষে খেলায় অংশগ্রহণের সুযোগ ঘটে তার। জুন, ২০১৬ সালে সফরকারী শ্রীলঙ্কার বিপক্ষে অনুষ্ঠিত ওডিআই সিরিজে অংশগ্রহণের জন্য তাকে দলের সদস্য মনোনীত করা হয়। অতঃপর ১৬ জুন, ২০১৬ তারিখে আয়ারল্যান্ডের পক্ষে ওডিআই অভিষেক ঘটে তার।
নেতারহাট
নেতারহাট ঝাড়খণ্ডের লাতেহার জেলার (পূর্বে পালামৌ জেলার ) একটি শহর। শহরটি ছোট নাগপুর মালভূমির রাণী নামেও পরিচিত একটি শৈল শহর। এই শহরটি নেতারহাট রেসিডেন্টিয়াল স্কুলের জন্য বেশি বিখ্যাত, যা ১৯৫৪ সালে স্থাপন করা হয়।
সালদানদী রেলওয়ে স্টেশন
সালদানদী রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার ব্রাহ্মণপাড়া উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। কুমিল্লা -আখাউড়া -শাহবাজপুর লাইনের স্টেশন হিসেবে সালদানদী রেলওয়ে স্টেশন তৈরি করা হয়।
পরিষেবা
সালদানদী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
বসিরহাট উত্তর বিধানসভা কেন্দ্র
বসিরহাট উত্তর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৫ নং বসিরহাট উত্তর বিধানসভা কেন্দ্রটি বসিরহাট-২ সমষ্টি উন্নয়ন ব্লক এবং আমলানী, ভেবিয়া, মাখালগাছ এবং মুরারিশা গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এর অন্তর্গত।
বসিরহাট উত্তর বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
১৯৭৭-২০০৬
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১  এবং ১৯৮৭ সালে  কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন।
মাওরি ভাষা
<!--{| class="sidebar sidebar-collapse nomobile nowraplinks" style="border-width:2px; border-style:solid; border-color:#c00;" ! class="sidebar-title" style="border-bottom:2px solid #c00;" |মাওরি বিষয় পলিনেশিয়ান নেভিগেশন মাস্কেট যুদ্ধ নিউজিল্যান্ড যুদ্ধ জমি বাজেয়াপ্ত মাওরি প্রতিবাদ আন্দোলন মাওরি, te reo নামেও পরিচিত ('ভাষা'), বা Te Reo Māori ('মাওরির ভাষা'), হল একটি পূর্ব পলিনেশিয়ান ভাষা যা মাওরি জনগণ, নিউজিল্যান্ডের মূল ভূখণ্ডের আদিবাসী জনগোষ্ঠী দ্বারা কথ্য। কুক দ্বীপপুঞ্জ মাওরি, তুয়ামোতুয়ান এবং তাহিতিয়ানের সাথে ঘনিষ্ঠভাবে সম্পর্কিত, এটি ১৯৮৭ সালে নিউজিল্যান্ডের অন্যতম সরকারী ভাষা হিসাবে স্বীকৃতি লাভ করে। ১৯৪৫ সাল থেকে ভাষার ভাষাভাষীদের সংখ্যা দ্রুত হ্রাস পেয়েছে, কিন্তু মাওরি-ভাষা পুনর্জাগরণের প্রচেষ্টা এই পতনকে ধীর করে দিয়েছে।
নিউজিল্যান্ডের ২০১৮ সালের আদমশুমারি রিপোর্ট করেছে যে প্রায় ১৯৬,০০০ মানুষ, বা নিউজিল্যান্ডের জনসংখ্যার ৪.০%, প্রতিদিনের জিনিস সম্পর্কে মাওরিতে কথোপকথন করতে পারে।  , ৫৫% মাওরি প্রাপ্তবয়স্করা ভাষার কিছু জ্ঞানের কথা জানিয়েছেন; এর মধ্যে ৬৪% বাড়িতে মাওরি ব্যবহার করে এবং প্রায় ৫০,০০০ লোক "খুব ভাল" বা "ভাল" ভাষায় কথা বলতে পারে।
তথ্যসূত্র
<references group="" responsive="1">
রেক্স হ্যারিসন
রেক্স হ্যারিসন নামে পরিচিত স্যার রেজিনাল্ড কেরি হ্যারিসন (ইংরেজি: Reginald Carey Harrison; ৫ই মার্চ ১৯০৮ - ২রা জুন ১৯৯০) ছিলেন একজন ইংরেজ অভিনেতা। তিনি ১৯২৪ সালে মঞ্চে কাজ করার মাধ্যমে তার কর্মজীবন শুরু করেন। তিনি দ্বিতীয় বিশ্বযুদ্ধে রয়্যাল এয়ার ফোর্সে দায়িত্ব পালন করেন এবং ফ্লাইট লেফটেন্যান্ট পদ অধিকার করেন। ১৯৪৯ সালে অ্যান অব দ্য থাউজেন্ট ডেজ মঞ্চনাটকে অষ্টম হেনরি ভূমিকায় অভিনয় করে তার প্রথম টনি পুরস্কার লাভ করেন। ১৯৫৭ সালে মাই ফেয়ার লেডি মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তার দ্বিতীয় টনি পুরস্কার অর্জন করেন। ১৯৬৪ সালে তিনি একই নামের চলচ্চিত্রে একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
কর্মজীবন
হ্যারিসনের চলচ্চিত্রে অভিষেক হয় ১৯৩০ সালে দ্য গ্রেট গেম দিয়ে। চলচ্চিত্র জীবনের শুরুর দিকে তার অন্যান্য উল্লেখযোগ্য চলচ্চিত্র হল দ্য সিটাডেল (১৯৩৮), নাইট ট্রেইন টু মিউনিখ (১৯৪০), মেজর বারবারা (১৯৪১), ব্লিথ স্পিরিট (১৯৪৫), আন্না অ্যান্ড দ্য কিং অব সিয়াম (১৯৪৬), দ্য ঘোস্ট অ্যান্ড মিসেস মুইর (১৯৪৭) এবং দ্য ফক্সেস অব হ্যারো (১৯৪৯)। ১৯৪৯ সালে অ্যান অব দ্য থাউজেন্ট ডেজ মঞ্চনাটকে অষ্টম হেনরি ভূমিকায় অভিনয় করে তার প্রথম টনি পুরস্কার লাভ করেন। ১৯৫৭ সালে মাই ফেয়ার লেডি মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তার দ্বিতীয় টনি পুরস্কার অর্জন করেন। ১৯৬৪ সালে তিনি এই মঞ্চনাটক অবলম্বনে নির্মিত একই নামের চলচ্চিত্রে একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
পুরস্কার ও সম্মাননা
১৯৮৯ সালের ২৫ জুলাই রানী দ্বিতীয় এলিজাবেথ বাকিংহাম প্রাসাদে তাকে নাইট উপাধিতে ভূষিত করেন। হলিউড ওয়াক অব ফেমে তার নামাঙ্কিত দুটি তারকা রয়েছে; একটি চলচ্চিত্রে অবদানের জন্য ৬৯০৬ হলিউড বলেভার্ডে ও অপরটি টেলিভিশনে অবদানের জন্য ৬৩০৮ হলিউড বলেভার্ডে অবস্থিত। হ্যারিসন ১৯৭৯ সালে আমেরিকান থিয়েটার হল অব ফেমে অন্তর্ভুক্ত হন।
এছাড়া তিনি চলচ্চিত্রে অভিনয়ের জন্য দুটি একাডেমি পুরস্কারের মনোনয়ন থেকে একটি পুরস্কার ও চারটি গোল্ডেন গ্লোব পুরস্কারের মনোনয়ন থেকে একটি পুরস্কার লাভ করেন, এবং মঞ্চে অভিনয়ের জন্য তিনটি টনি পুরস্কারের মনোনয়ন থেকে একটি পুরস্কার ও দুটি ড্রামা ডেস্ক পুরস্কারের মনোনয়ন থেকে একটি পুরস্কার অর্জন করেন।
ফরাসি ইস্ট ইন্ডিয়া কোম্পানি
ফরাসি ইস্ট ইন্ডিয়া কোম্পানি (ফরাসি: La Compagnie française des Indes orientales বা Compagnie française pour le commerce des Indes orientales) ছিল একটি বাণিজ্যিক প্রতিষ্ঠান। ১৬৬৪ সালে ব্রিটিশ ও ডাচ ইস্ট ইন্ডিয়া কোম্পানিদুটির সঙ্গে প্রতিযোগিতাকল্পে এই সংস্থাটি প্রতিষ্ঠা করা হয়।
জ্যঁ-ব্যপ্তিস্ত কোলবার্টের পরিকল্পনা অনুযায়ী রাজা চতুর্দশ লুইয়ের সনদ অনুযায়ী পূর্ব গোলার্ধে ব্যবসাবাণিজ্য পরিচালনার লক্ষ্যে এই সংস্থাটি প্রতিষ্ঠিত হয়। Compagnie de Chine (১৬৬০), Compagnie d'Orient ও Compagnie de Madagascar নামে তিনটি পূর্বতন একত্রিত হয়ে ফরাসি ইস্ট ইন্ডিয়া কোম্পানি গড়ে ওঠে। কোম্পানির প্রথম ডিরেক্টর জেনারেল ছিলেন দে ফায়ে। তার সহকারী ছিলেন ফ্রান্সিস ক্যারন ও মারাকারা আভানচিন্টজ। ক্যারন ডাচ ইস্ট ইন্ডিয়া কোম্পানির অধীনে ৩০ বছর কর্মরত ছিলেন; তার কর্মজীবনের ২০ বছরই কেটেছিল জাপানে। অপরপক্ষে আভানচিন্টজ ছিলেন পারস্যের এসফাহনের অধিবাসী এক শক্তিশালী আর্মেনিয়ান বণিক।
ইতিহাস
১৬০৩ সালে প্রথম ভারতের দিকে রাষ্ট্র-প্রযোজিত ফরাসি সমুদ্রযাত্রার ঘটনাটি ঘটে। এই সমুদ্রযাত্রার ক্যাপ্টেন ছিলেন Paulmier de Gonneville of Honfleur। রাজা চতুর্থ হেনরি Compagnie des Indes Orientales নামক একটি কোম্পানিকে এই প্রথম অভিযানের অনুমোদন দেন। এই সনদ বলে উক্ত কোম্পানি ১৫ বছর ভারতে একচেটিয়া ফরাসি বাণিজ্যের অধিকার লাভ করে। কোলবার্টের Compagnie des Indes Orientales নামক সংস্থার পূর্বসূরি এই সংস্থা অবশ্য জয়েন্ট-স্টক কর্পোরেশন ছিল না। রাজাই ছিলেন এই সংস্থার অর্থের জোগানদাতা।
Compagnie des Indes Orientales-এর প্রাথমিক পুঁজি ছিল ১৫ মিলিয়ন লিভ্র্। এই কোম্পানি ৫০ বছর ভারতে একচেটিয়া ফরাসি বাণিজ্যের অধিকার লাভ করে। ১৭১৯ সালের মধ্যে কোম্পানি ভারতে প্রতিষ্ঠা লাভ করে। কিন্তু এই সময় কোম্পানির আর্থিক দুরবস্থা চলছিল। মুঘল সাম্রাজ্যের পতনের পর কোম্পানি ভারতের অভ্যন্তরীণ রাজনীতিতে হস্তক্ষেপ করতে শুরু করে। কিন্তু এই ব্যাপারে ইংরেজদের সঙ্গে প্রতিযোগিতায় তাদের পরাজয় ঘটে।
এরপর কোম্পানি আর আর্থিক দুরবস্থা কাটিয়ে উঠতে পারেনি। ফরাসি বিপ্লবের ২০ বছর পূর্বে ১৭৬৯ সালে ফ্রান্সের রাজা ষোড়শ লুই সকল সম্পত্তি সহ কোম্পানি অধিগ্রহণ করে নেন। রাজা কোম্পানির সকল ঋণ পরিশোধ করতেও অঙ্গীকারবদ্ধ হয়েছিলেন।
পন্ডিচেরি ও চন্দননগর সহ বেশ কয়েকটি ভারতীয় বাণিজ্যকেন্দ্র অবশ্য ১৯৫৪ সাল পর্যন্ত ফরাসি অধিকারভুক্ত ছিল।
জন জি. অ্যাভিল্ডসেন
জন গিলবার্ট অ্যাভিল্ডসেন (John Guilbert Avildsen; ২১ ডিসেম্বর ১৯৩৫ – ১৬ জুন ২০১৭) ছিলেন একজন মার্কিন চলচ্চিত্র পরিচালক। তিনি ১৯৭০-এর দশকের শুরুতে জো (১৯৭০) ও সেভ দ্য টাইগার (১৯৭৩) চলচ্চিত্র নির্মাণ করে সমাদৃত হন। ১৯৭৭ সালে রকি চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। তার নির্মিত অন্যান্য চলচ্চিত্রসমূহ হল ফোর প্লে (১৯৭৫), দ্য ফর্মুলা (১৯৮০), নেইবারস (১৯৮১), ফর কিপস (১৯৮৮), লার্ন অন মি (১৯৮৯), রকি ফাইভ (১৯৯০), দ্য পাওয়ার অব ওয়ান (১৯৯২), এইট সেকেন্ডস (১৯৯৪), ইনফার্নো (১৯৯৯) এবং দ্য কারাটে কিড চলচ্চিত্র ধারাবাহিকের প্রথম তিনটি চলচ্চিত্র।
কর্মজীবন
অ্যাভিল্ডসেন আর্থার পেন ও অটো প্রেমিঞ্জারের সহকারী হিসেবে কয়েকটি চলচ্চিত্রে কাজ করার পর স্বল্প নির্মাণ ব্যয়ের জো (১৯৭০) দিয়ে সফলতা অর্জন করে। চলচ্চিত্রটি পিটার বয়েলের অভিনয়ের জন্য সমাদৃত হয় ও বক্স অফিসে মধ্যম মানের ব্যবসা করে এবং অ্যাভিল্ডসেন ১৯৭০-এর দশকে স্বনামধন্য পরিচালক হয়ে ওঠেন।
পরবর্তীকালে তার সেভ দ্য টাইগার (১৯৭৩) ছবিটিও সমাদৃত হন এবং তিনটি বিভাগে একাডেমি পুরস্কারের মনোনয়ন লাভ করে। এই ছবিতে সে সময়ের তারকা অভিনেতা জ্যাক লেমন পোশাক ব্যবসায়ের সাথে সম্পৃক্ত একজন নির্বাহী চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। ব্যবসায়িক দিক থেকে এই ছবিটিও তেমন সফলতা অর্জন করতে পারে নি, তবে ১৯৭০-এর দশকে অ্যাভিল্ডসেন সফল পরিচালকদের একজন হিসেবে নিজেকে প্রতিষ্ঠিত করেন।
অ্যাভিল্ডসেনের সবচেয়ে সফল কাজ ছিল রকি (১৯৭৬)। তিনি লেখক ও অভিনেতা সিলভেস্টার স্ট্যালোনের সাথে যৌথভাবে এই ছবির কাজ করেন। ছবিটি সমালোচনামূলক ও ব্যবসায়িক উভয় দিক থেকেই সফল হয় এবং ১৯৭৬ সালের সর্বাধিক আয়কারী চলচ্চিত্রের তালিকায় অন্তর্ভুক্তিসহ দশটি বিভাগে একাডেমি পুরস্কারের মনোনয়ন লাভ করে। ছবিটি শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি বিভাগে একাডেমি পুরস্কার অর্জন করে।
১৯৮৪ সালে মুক্তিপ্রাপ্ত অ্যাভিল্ডসেনের দ্য কারাটে কিড ছবিটি একজন কিশোরের গল্প নিয়ে আবর্তিত হয়েছে, যে বুলিদের হতবুদ্ধি করে দেয় এবং তার মার্শাল আর্টের প্রশিক্ষকের সহায়তায় কারাটে চ্যাম্পিয়ন হয়। রকি ছবির মত এই ছবিটিও মারপিঠের দৃশ্যগুলো দিয়ে জনপ্রিয়তা লাভ করে। এই ছবির সফলতার পর তিনি এর আরও দুটি অনুবর্তী পর্ব দ্য কারাটে কিড পার্ট টু ও দ্য কারাটে কিড পার্ট থ্রি নির্মাণ করেন।
ব্যক্তিগত জীবন
অ্যাভিল্ডসেনের প্রথম স্ত্রী মারি ওলগা মাতুরেভিচ (মেলিসা ম্যাকল)। তাদের বিবাহবিচ্ছেদের পর তিনি ১৯৮৭ সালে অভিনেত্রী ট্রেসি ব্রুকস সোপকে বিয়ে করেন। ২০০৬ সালে তাদের বিবাহবিচ্ছেদ ঘটে। তাদের পাঁচ সন্তান ছিল। তার পুত্র অ্যাশ (জন্ম ৫ নভেম্বর ১৯৮১) সুমেরিয়ান রেকর্ডস প্রতিষ্ঠা করেন। আরেক পুত্র জোনাথন অ্যাভিল্ডসেন দ্য কারাটে কিড পার্ট থ্রি ও রকি ফাইভ-এ অভিনয় করেন। তার জ্যেষ্ঠ পুত্রের নাম অ্যান্টনি এবং অ্যান্টনির কন্যা পেনেলোপি অ্যাভিল্ডসেন। ট্রেসি সোপের গর্ভে তার এক কন্যা ছিল, যার নাম ব্রিজেট।
মৃত্যু
অ্যাভিল্ডসেন ২০১৭ সালের ১৬ই জুন ৮১ বছর বয়সে লস অ্যাঞ্জেলেসের সেডার্স-সিনাই মেডিক্যাল সেন্টারে মৃত্যুবরণ করেন। তার পুত্র অ্যান্টনি অ্যাভিল্ডসেন জানান তিনি অগ্ন্যাশয়ের ক্যান্সারে আক্রান্ত হয়ে মারা যান।
মাবল লোকসভা কেন্দ্র
মাভাল লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী পুনে জেলা এবং রায়গড় জেলায় প্রসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল মাভাল লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি রায়গড় জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।
মাভাল লোকসভা কেন্দ্র বিজয়ী বর্তমান ও প্রাক্তন সংসদ
মাভাল লোকসভা কেন্দ্র বিজয়ী বর্তমান সংসদ শিব সেনা দলের সদস্য শ্রীরঙ আপ্পা চান্দু বারনে এবং যিনি গত দুই বারের সংসদ (২০১৪ ও ২০১৯)।
আরও পড়ুন
মুম্বাই উত্তর লোকসভা কেন্দ্র রায়গড় লোকসভা কেন্দ্র
জাহশ ইবনে রিয়াব
জাহশ ইবনে রিয়াব ( جحش بن رئاب), বিশ্বনবী হযরত মুহাম্মাদ (স.) এর একজন সাহাবা ছিলেন।
মূলত আসাদ ইবনে খুজাইমা গোত্র থেকে, তিনি মক্কায় বসতি স্থাপন করেন এবং কুরাইশ গোত্রের গোত্র প্রধান হারব ইবনে উমাইয়ার সাথে একটি জোট গঠন করেন। তিনি হাশিম বংশের একজন সদস্য এবং মুহাম্মদের খালা উমায়মা বিনতে আব্দুল মুত্তালিবকে বিয়ে করেছিলেন, এবং তার ছয় সন্তান ছিল।
কথিত আছে যে জাহশ আবিসিনিয়ায় হিজরত করেন এবং সা'দ ইবনে আবি ওয়াক্কাসের সাথে বিদেশী প্রচারে যোগ দেন। “কম্বোডিয়ার চামসরা তাদের ধর্মান্তরিত হওয়ার জন্য মুহাম্মদের একজন শ্বশুরকে দায়ী করে” যার নাম “গেইস” (জাহশ)। " চীনা মুহাম্মাদনদের একটি কিংবদন্তি রয়েছে যে তাদের বিশ্বাস চীনে সর্বপ্রথম নবীর এক মামা দ্বারা ইসলাম প্রচারিত হয়েছিল এবং ক্যান্টনে তাঁর নামকরা সমাধি রয়েছে যাকে অত্যন্ত শ্রদ্ধা করা হয়।" পরবর্তী প্রজন্মের লোকেরা যাকে "গেইস" এর সমাধি বলে ভুল ধারণা করেছিল তা জিনজিয়াংয়ের উরুমকি থেকে ৪০০ মাইল পূর্বে হামিতে তাঁর স্মৃতির উদ্দেশ্যে উৎসর্গ করা একটি সমাধি বলে মনে হয়।
যাইহোক, "এই কিংবদন্তির সামান্যতম ঐতিহাসিক ভিত্তি নেই।" জাহশ এমনকি যারা আবিসিনিয়ায় হিজরত করেছিল তাদের মধ্যেও তালিকাভুক্ত নয়, যদিও এটা হতে পারে যে তিনি সাধারণ হিজরত থেকে স্বাধীনভাবে মক্কা থেকে স্থায়ীভাবে চলে গিয়েছিলেন।
শশীদল রেলওয়ে স্টেশন
শশীদল রেলওয়ে স্টেশন বাংলাদেশের চট্টগ্রাম বিভাগের কুমিল্লা জেলার ব্রাহ্মণপাড়া উপজেলায় অবস্থিত একটি রেলওয়ে স্টেশন।
পরিষেবা
শশীদল রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
জেপ্টো-
জেপ্টো (সংকেত z) হলো মেট্রিক ব্যবস্থায় এককের একটি উপসর্গ। জেপ্টো দ্বারা ১০−২১ বা ০.০০০০০০০০০০০০০০০০০০০০১ কে নির্দেশ করা হয়।
এককের এই উপসর্গটি ১৯৯১ সালে গৃহীত হয়। জেপ্টো শব্দটি ল্যাটিন "সেপ্টেম" (septem) থেকে এসেছে, যার অর্থ "সাত"। কেননা, জেপ্টো দ্বারা ১০০০−৭ একক নির্দেশিত হয়।
যতীন্দ্রনাথ রায়
যতীন্দ্রনাথ রায় একজন ভারতীয় রাজনীতিবিদ ছিলেন। তিনি ১৯৯১ সাল থেকে ২০০৬ সাল পর্যন্ত রাজগঞ্জ বিধানসভা কেন্দ্রের বিধায়ক হিসেবে দায়িত্ব পালন করেছিলেন।  তিনি ২০১৯ সালের ২৩ এপ্রিল ৮৪ বছর বয়সে মৃত্যুবরণ করেন।
ইসলামী ব্যাংক বাংলাদেশ পিএলসি
ইসলামী ব্যাংক বাংলাদেশ পিএলসি বাংলাদেশের একটি বেসরকারি বাণিজ্যিক ব্যাংক। এটি ইসলামী শরিয়াহ মোতাবেক পরিচালিত দক্ষিণ এশিয়ার প্রথম ইসলামি ব্যাংক। ব্যাংকটি ১৯৮৩ সালের ১৩ই মার্চ কোম্পানি আইন, ১৯১৩-এর অধীনে একটি পাবলিক লিমিটেড কোম্পানি হিসেবে প্রতিষ্ঠিত হয়। ইসলামী ব্যাংক বাংলাদেশ লিমিটেড যৌথ বিনিয়োগে প্রতিষ্ঠিত বাণিজ্যিক ব্যাংক যার ৩৬.৯১% স্থানীয় এবং ৬৩.০৯% বিদেশি বিনিয়োগ রয়েছে। মোট ৬২৩ টি শাখা নিয়ে এই ব্যাংকটি দেশের সরকারি ও বেসরকারি খাতের ব্যাংকগুলোর মধ্যে সর্ববৃহৎ ব্যাংক হিসেবে স্থান পেয়েছে। এটি বাংলাদেশের দ্বিতীয় বৃহত্তম মূলধনি প্রতিষ্ঠান এবং বেসরকারি খাতে দেশের সবচেয়ে লাভজনক ব্যাংক। ঢাকা ও চট্টগ্রাম স্টক এক্সচেঞ্জ লিমিটেডের তালিকাভুক্ত এই প্রতিষ্ঠানের অনুমোদিত মূলধন ২০,০০০ মিলিয়ন টাকা এবং পরিশোধিত মূলধন ১৬,৬৩৬.২৮ মিলিয়ন টাকা। যুক্তরাজ্য ভিত্তিক শতাব্দী পুরাতন অর্থনীতি বিষয়ক ম্যাগাজিন ‘দ্য ব্যাংকার’ এ প্রকাশিত প্রতিবেদনে ২০১২ সাল থেকে ২০২০ সাল পর্যন্ত টানা ৯ বছর ইসলামী ব্যাংক বাংলাদেশ লিমিটেডকে বিশ্বের ১,০০০ শীর্ষ ব্যাংকের তালিকায় একমাত্র ও প্রথম বাংলাদেশী ব্যাংক হিসেবে অন্তর্ভুক্ত করে।
ইতিহাস
১৯৭৯ সালে নভেম্বরে সংযুক্ত আরব আমিরাতে নিযুক্ত বাংলাদেশের রাষ্ট্রদূত মোহাম্মদ মহসিন দুবাই ইসলামি ব্যাংকের অনুরূপ বাংলাদেশে একটি ইসলামি ব্যাংক প্রতিষ্ঠার জন্য পররাষ্ট্র সচিবের কাছে লেখা এক চিঠিতে সুপারিশ করেন। এর পরপরই ডিসেম্বর মাসে অর্থ মন্ত্রণালয়ের ব্যাংকিং উইং বাংলাদেশে ইসলামি ব্যাংক প্রতিষ্ঠার ব্যাপারে বাংলাদেশ ব্যাংকের অভিমত জানতে চায়। বাংলাদেশ ব্যাংকের প্রতিনিধি হিসেবে তৎকালীন গবেষণা পরিচালক এ এস এম ফখরুল আহসান ১৯৮০ সালে ইসলামি ব্যাংকগুলোর কার্যক্রম পর্যবেক্ষণ ও পর্যালোচনার জন্য দুবাই ইসলামি ব্যাংক, মিসরের ফয়সাল ইসলামি ব্যাংক, নাসের সোশ্যাল ব্যাংক এবং আন্তর্জাতিক ইসলামী ব্যাংক সমিতির কায়রো অফিস পরিদর্শন করেন। ১৯৮১ সালে তিনি বাংলাদেশে ইসলামি ব্যাংক প্রতিষ্ঠার সুপারিশ করে একটি প্রতিবেদন পেশ করেন।
১৯৮০ সালের ১৫-১৭ ডিসেম্বর ইসলামী অর্থনীতি গবেষণা ব্যুরোর উদ্যোগে ঢাকায় ইসলামি ব্যাংকিংয়ের ওপর একটি আন্তর্জাতিক সেমিনার অনুষ্ঠিত হয়। ১৯৮১ সালের মার্চে ওআইসিভূক্ত দেশগুলোর কেন্দ্রীয় ব্যাংকের গভর্নরদের সম্মেলন সুদানের রাজধানী খার্তুমে অনুষ্ঠিত হয়। সম্মেলনে পেশকৃত এক প্রতিবেদনে বাংলাদেশ ব্যাংকের গভর্নর জানান, বাংলাদেশে ইসলামি ব্যাংক প্রতিষ্ঠার ব্যাপারে ইতিবাচক সিদ্ধান্ত দেওয়া হয়েছে। ১৯৮১ সালে এপ্রিল মাসে অর্থ মন্ত্রণালয়ের পক্ষ থেকে বাংলাদেশ ব্যাংকের কাছে লেখা এক পত্রে পাকিস্তানের অনুরূপ বাংলাদেশের রাষ্ট্রায়ত্ত ব্যাংকগুলোর শাখাগুলোতেও পরীক্ষামূলকভাবে পৃথক ইসলামি ব্যাংকিং কাউন্টার চালু করে এ জন্য পৃথক লেজার রাখার পরামর্শ দেওয়া হয়। ১৯৮১ সালের ২৬ অক্টোবর থেকে সোনালী ব্যাংক স্টাফ কলেজে ইসলামি ব্যাংকিংয়ের ওপর এক মাস স্থায়ী সার্বক্ষণিক আবাসিক প্রশিক্ষণ কোর্স অনুষ্ঠিত হয়। এ কোর্সে বাংলাদেশ ব্যাংক, সব রাষ্ট্রায়ত্ত ব্যাংক, বিআইবিএম ও প্রস্তাবিত ঢাকা আন্তর্জাতিক ইসলামী ব্যাংক লিমিটেড (বর্তমানে ইসলামী ব্যাংক বাংলাদেশ লিমিটেড)-এর ৩৭ কর্মকর্তা অংশ নেন।
১৯৮২ সালে নভেম্বর মাসে ইসলামী উন্নয়ন ব্যাংকের একটি প্রতিনিধি দল বাংলাদেশ সফর করেন। এ সময় তারা বাংলাদেশে বেসরকারি খাতে যৌথ উদ্যোগে একটি ইসলামি ব্যাংক প্রতিষ্ঠায় আইডিবির অংশগ্রহণের আগ্রহ প্রকাশ করেন। বাংলাদেশে ইসলামি ব্যাংকিং প্রতিষ্ঠার ক্ষেত্র তৈরি করার ব্যাপারে ‘ইসলামী অর্থনীতি গবেষণা ব্যুরো’ (আইইআরবি) এবং বাংলাদেশ ইসলামী ব্যাংক সমিতি (বিবা) অগ্রণী ও গুরুত্বপূর্ণ ভূমিকা পালন করে। বহুমাত্রিক চেষ্টার ফলস্বরূপ ১৯৮৩ সালের ১৩ মার্চ ঢাকায় আন্তর্জাতিক ইসলামী ব্যাংক লিমিটেড নামে দক্ষিণ-পূর্ব এশিয়ার প্রথম শরীয়াভিত্তিক ব্যাংক প্রতিষ্ঠা লাভ করে। ১৯৮৩ সালের ২৮ মার্চ পর্যন্ত ঢাকা আন্তর্জাতিক ইসলামী ব্যাংক লিমিটেড নামে বাংলাদেশের প্রথম ইসলামী ব্যাংকের প্রস্তুতিমূলক কাজ করা হয় এবং এ নামেই তখন পর্যন্ত ব্যাংকের সাইনবোর্ড ও প্রচার-পুস্তিকা ব্যবহার করা হয়। মফিজুর রহমান ২৯ মার্চ পর্যন্ত ব্যাংকের প্রকল্প পরিচালক ছিলেন। এরপর ৩০ মার্চ থেকে এ ব্যাংক ইসলামী ব্যাংক বাংলাদেশ লিমিটেড নামে কার্যক্রম শুরু করে। বাংলাদেশের বিশিষ্ট ব্যবসায়ী ও রাজনীতিবিদ মীর কাশেম আলী সহ ১৯জন বাংলাদেশি ব্যক্তিত্ব, ৪টি বাংলাদেশি প্রতিষ্ঠান এবং আইডিবিসহ মধ্যপ্রাচ্য ও ইউরোপের ১১টি ব্যাংক, আর্থিক প্রতিষ্ঠান ও সরকারি সংস্থা এবং সৌদি আরবের দু’জন বিশিষ্ট ব্যক্তিত্ব বাংলাদেশে ইসলামী ব্যাংক প্রতিষ্ঠায় উদ্যোক্তারূপে এগিয়ে আসেন। ব্যাংকের মনোগ্রাম তৈরি করেন শিল্পী ও ক্যালিগ্রাফার সবিহউল আলম।
দ্য ইকোনমিস্ট-এর মতে, "ইসলামী ব্যাংক চীনের বাইরে পোশাক শিল্পের প্রধান উৎপাদন ভিত্তি হিসেবে বাংলাদেশের উত্থানকে অর্থায়নের ক্ষেত্রে অগ্রণী ভূমিকা পালন করেছিল।
২০১৭ সালের হিসাব অনুসারে, ইসলামী ব্যাংক বাংলাদেশে ইসলামী ব্যাংকিং সম্পদ এবং আমানতের ৯০% পরিচালনা করে থাকে, সামগ্রিকভাবে দেশের বৃহত্তম বেসরকারী ঋণদাতা, যার ১২ মিলিয়ন আমানতকারী এবং ১০ বিলিয়ন ডলারের ব্যালেন্স শীট রয়েছে। প্রতিষ্ঠার পর থেকেই ব্যাংকটি জামায়াত নিয়ন্ত্রিত ব্যাংক হিসেবে পরিচিত ছিল। ২০১৭ সালে, বাংলাদেশ সরকারের উদ্যোগে পরিচালকদের অপসারণ করে এবং পরিচালনা পর্ষদ ও মালিকানাতে পরিবর্তন আসে। তাদের পরিবর্তে সরকারের ঘনিষ্ঠ লোকদের নিয়ে আসা হয়। এরপর ব্যাংকটির বড় অংশের শেয়ার ও মালিকানা চট্টগ্রামের শিল্প প্রতিষ্ঠান এস আলম গ্রুপের অধীনে চলে যায়।  তারপর থেকে, ব্যাংকটি আর্থিক সংকটে পড়ে।
প্রধান অংশীদারগণ
ব্যাংকটির ৬৩.০৯% শেয়ার উপরিউক্ত বিদেশী অংশীদারগণের আর বাকি ৩০.৯১% এর মালিকানা বাংলাদেশের ৬০,০০০ শেয়ারহোল্ডারগণ।
সামাজিক কল্যাণমূলক কার্যক্রম
ইসলামী ব্যাংক বাংলাদেশ লিমিটেড সামাজিক কল্যাণমূলক কার্যক্রম পরিচালনা করে থাকে। বৃহৎ পরিসরে সামাজিক কল্যাণমূলক কার্যক্রম পরিচালনার জন্য ব্যাংকটি ৩৮ মিলিয়ন টাকা ফান্ডের ইসলামী ব্যাংক ফাউন্ডেশন নামে পৃথক একটি ফাউন্ডেশন গঠন করেছে। প্রতিষ্ঠার পর থেকে ইসলামী ব্যাংক বাংলাদেশ লিমিটেড-এর পক্ষে ইসলামী ব্যাংক ফাউন্ডেশন সামাজিক কল্যাণ, শিক্ষা এবং স্বাস্থ্য বিষয়ক কার্যক্রম পরিচালনা করে আসছে।
ইসলামী ব্যাংক ফাউন্ডেশনের সামাজিক কল্যাণমূলক কার্যক্রমসমূহ মধ্যে রয়েছে:
ছায়ানট (কাব্যগ্রন্থ)
ছায়ানট কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি বর্মণ পাবলিশিং হাউস, ১৯৩ কর্ণওয়ালিশ ষ্ট্রীট, কলকাতা হতে ১৯২৫ খ্রিষ্টাব্দে প্রথম প্রকাশিত হয়। প্রকাশক ছিলেন ব্রজবিহারী বর্মণরায়। এতে রয়েছে নজরুলের ৫০টি কবিতা।
কবিতার তালিকা
উল্লেখযোগ্য কবিতা
হুমায়ুন কবীর চৌধুরী (বীর প্রতীক)
হুমায়ুন কবীর চৌধুরী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
হুমায়ুন কবীর চৌধুরী ১৯৭১ সালে পাকিস্তানে ছিলেন। ১৯৭০ সালে তিনি পাকিস্তানি সেনাবাহিনীর অফিসার্স কোর্সের জন্য মনোনীত হয়েছিলেন। মুক্তিযুদ্ধ শুরু হলে ঢাকায় আসেন। পরে ভারতে গিয়ে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের সঙ্গে যোগ দেন।
মুক্তিযুদ্ধে ভূমিকা
১৯৭১ সালের ১৭ মে দুই নং সেক্টরে মুক্তিযুদ্ধের প্রথম পর্যায়ে দুই দলে বিভক্ত হয়ে যুদ্ধে যান হুমায়ুন কবীর চৌধুরী। এক দলকে রক্ষণভাগে এবং দ্বিতীয় দল মর্টারের সাহায্যে পাকিস্তানি সেনাদের একটি ঘাঁটির ওপর আক্রমণ চালানোর জন্য তৈরী হয়। মর্টার শেলিংয়ের ম্যাধমে পাকিস্তানি সেনারা গোলন্দাজ বাহিনীর সাহায্যে প্রচণ্ড গোলাগুলি করে মুক্তিযোদ্ধাদের উপর। এতে পাকিস্তানি সেনাবাহিনীর ১৫ জনের মতো নিহত হয়েছে। কসবা ছিলো এমন একটি স্থান, যার ভৌগোলিক গুরুত্ব অপরিসীম। কসবা রেলস্টেশন থেকে ভারতীয় সীমান্ত দেখা যায়। সীমান্তের পাশ দিয়ে ছোট ছোট পাহাড়। মে মাসের ২২/২৩ তারিখে খবর আসে, পাকিস্তানি সেনারা দুটি ট্রলি বোঝাই অস্ত্রশস্ত্র মন্দভাগ রেলস্টেশন থেকে সালদা নদীর দিকে নিয়ে যাচ্ছে। রেলট্রলির দুই পাশ দিয়ে এক প্লাটুন পাকিস্তানি সেনা টহল দিয়ে হেঁটে যাচ্ছে। খবর পেয়ে দুই সেকশন মুক্তিযোদ্ধা নিয়ে হুমায়ুন কবীর চৌধুরী খালি গায়ে এবং লুঙ্গি পরা অবস্থায় পাহাড়ের গাছপালার ফাঁক দিয়ে মন্দভাগ রেলস্টেশনের দিকে অগ্রসর হন। সকাল নয়টায় এসে মন্দভাগ গ্রামে অ্যামবুশ পেতে বসে থাকলেন পুরো দলের সাথে। আধঘণ্টা পরই দেখা যায় পাকিস্তানের সেনাবাহিনীর লোকেরা ট্রলির দুই পাশ দিয়ে পাহারা দিতে দিচ্ছিল। ট্রলি দুটি মারাত্মক অস্ত্রশস্ত্রে সজ্জিত দিল। মুক্তিযোদ্ধারা এসএমজি, এলএমজির সাহায্যে শত্রুর ওপর অতর্কিতে গুলি ছুড়তে থাকনে। এতে কয়েকজন পাকিস্তানি সেনা সঙ্গে সঙ্গে পড়ে গেল। বাকি পাকিস্তানি সেনারা ট্রলির ওপাশে পজিশন নিয়ে মুক্তিযোদ্ধাদের ওপর গুলি ছুড়তে থাকল। মুক্তিযোদ্ধারাও রকেট লঞ্চারের সাহায্যে ট্রলির ওপর আঘাত হানে। ট্রলির অস্ত্রশস্ত্র ধ্বংস করে দেওয়া হয়। পরবর্তীতে পাকিস্তানি সেনারা পালিয়ে যাওয়ার পর হুমায়ুন কবীর চৌধুরী কয়েকজন মুক্তিযোদ্ধাকে নিয়ে ঘটনাস্থলে গিয়ে ভাঙাচোরা অনেক অস্ত্রের মধ্যে কিছু ভালো অস্ত্র পান।
অক্সালিস অরেগানা
অক্সালিস অরেগানা, রেডউড সোরেল বা ওরেগন অক্সালিস নামে পরিচিত, উড সোরেল অর্থাৎ অক্সালিডেসিয়াই পরিবারের ও অক্সালিস গণের অন্তর্ভুক্ত একটি উদ্ভিদ প্রজাতি, যা দক্ষিণ-পশ্চিমাঞ্চলীয় ব্রিটিশ কলাম্বিয়া থেকে ওয়াশিংটন, অরেগন ও ক্যালিফোর্নিয়া পর্যন্ত উত্তর-পশ্চিম আমেরিকার আর্দ্র ডগলাস-ফার এবং উপকূলীয় রেডউড বনাঞ্চলের একটি আদিম অধিবাসী উদ্ভিদ।
বিবরণ
অক্সালিস অরেগানা একটি হার্বজাতীয় ছোট বহুবর্ষজীবী উদ্ভিদ, যার ফুলের স্টেম দৈর্ঘ্যে ৫–১৫ সেমি লম্বা ও খাড়া হয়। এর সংযুক্ত পত্র ৫–২০ সেমি দৈর্ঘ্যের স্টকের (stalk) সাথে যুক্ত থাকে, যেখানে প্রতিটি যুগ্মপত্র তিনটি অংশ (leaflet) নিয়ে গঠিত। লিফলেটগুলো আকারে হৃদপিণ্ডের মতো, দৈর্ঘ্যে ১–৪.৫ সেমি লম্বা এবং এদের বিপরীত-পৃষ্ঠ ঈষৎ নীলচে বেগুনি বর্ণের হয়। সাদা থেকে বেগুনি বর্ণের পুষ্পমঞ্জরির ব্যাস ২.৪-৪ সেমি হয়, এতে পাঁচটি করে পাপড়ি (petal) ও সেপাল (sepal) থাকে। লোমশ পাঁচ-কক্ষ বিশিষ্ট বীজের ক্যাপসুলগুলো ডিম্বকৃতির, লম্বায় ৭-৯ মিমি হয় ; বীজ Almond-এর আকৃতি বিশিষ্ট। একটি আঁশযুক্ত রাইজোমের মাধ্যমে এর বিস্তার ঘটে। ছাউনি বা ছায়াযুক্ত আর্দ্র বন জুড়ে এর বিভিন্ন আকৃতি দেখা যায়।
আলোর প্রতি তাৎক্ষণিক প্রতিক্রিয়া
পরিবেষ্টিত সূর্যালোকের অপেক্ষাকৃত কম স্তরে (পূর্ণ সূর্যালোকের ১/২০০ ভাগ) অক্সালিস অরেগানা আলোকসংশ্লেষণ করে। যখন সরাসরি সূর্যালোক পাতার ওপর পড়ে তখন পাতাগুলো নিচের দিকে ভাঁজ হয়ে ঝিমিয়ে পড়ে। পুনরায় ছায়া পড়লে পাতাগুলো আবারও খোলে। মাত্র কয়েক মিনিটের ব্যবধানেই এই পরিবর্তন খালি চোখে পর্যবেক্ষণযোগ্য।
ভক্ষণযোগ্যতা
অতীতে কাউলিটজ, কুইলিউটে এবং কুইনল্ট সম্প্রদায়ের খাদ্য তালিকায় অক্সালিস ওরেগানার পাতা ছিল। পালং শাকের মতো এগুলোতে হালকা বিষাক্ত অক্সালিক অ্যাসিড থাকে। এই গণের (oxalis) নাম থেকেই অ্যাসিডটির নামকরণ করা হয়েছে। অক্সালেট সংশ্লিষ্ট পার্শ-প্রতিক্রিয়া যাদের নেই, তারা এটি স্বল্প মাত্রায় খেতে পারেন।
এয়ার ফোর্স ওয়ান
এয়ার ফোর্স ওয়ান (Air Force One) হচ্ছে যুক্তরাষ্ট্র বিমান বাহিনীর প্রাতিষ্ঠানিক এয়ার ট্রাফিক কন্ট্রোল কল সাইন, যা যুক্তরাষ্ট্রের রাষ্ট্রপতিকে বহন করে এমন কোনো বিমানের জন্য প্রযোজ্য হয়। ১৯৯০ সাল থেকে রাষ্ট্রপতির ফ্লাইটগুলো দুটো বিশেষভাবে নির্মিত বোয়িং ৭৪৭-২০০বি সিরিজের বিমান দ্বারা পরিচালিত হয়ে আসছে। এই দুইটি বিমানে ইউনাইটেড স্টেটস মিলিটারি সিরিয়াল নম্বর হচ্ছে ২৮০০০ ও ২৯০০০। এই বিমানগুলোকে শুধুমাত্র তখনই এয়ার ফোর্স ওয়ান বলা হয় যখন রাষ্ট্রপতি স্বয়ং এটাতে উপবিষ্ট থাকেন। এছাড়া যদি কখনো রাষ্ট্রপতি অন্য কোনো বিমানেও সফর করেন তখন সেটিকেও এয়ার ফোর্স ওয়ান হিসেবে পরিগণিত হবে।
এয়ার ফোর্স ওয়ান মার্কিন রাষ্ট্রপতির ক্ষমতার একটি প্রতীক হিসেবে ধরা হয়। একই সাথে এই বিমানটি বিশ্বের অন্যতম বিখ্যাত এবং সবচেয়ে বেশি ছবিধারণকৃত বিমান।
ইতিহাস
thumb|right|230px|রাষ্ট্রপতি ফ্রাংকিল ডি. রুজভেল্ট|ফ্রাংকলিন ডি. রুজভেল্টের সি-৫৪ স্কাইমাস্টার, ডাকনাম দ্য স্যাকরেড কাউ। ১৯১০ সালের ১১ অক্টোবর, মার্কিন যুক্তরাষ্ট্রের প্রথম রাষ্ট্রপতি হিসেবে থিওডোর রুজভেল্ট বিমানে আরোহণ করেন। যদিও সেটি ছিলো মিসৌরির কাছে অবস্থিত কিনলক এয়ার ফিল্ড থেকে একটি রাইট ফ্লায়ারের মাধ্যমে। তিনি তখন রাষ্ট্রপতি হিসেবে কার্যরত ছিলেন না। তার উত্তরসূরী উইলিয়াম হাওয়ার্ড ট্যাফ্ট তখন রাষ্ট্রপতি হিসেবে কার্যরত ছিলেন। এই রেকর্ড তৈরিকারী অনুষ্ঠানটি দেশটিতে বিপুল সাড়া ফেলে এবং এখান থেকেই মার্কিন রাষ্ট্রপতিদের বিমান সফরের শুরু।
ফ্রাংকলিন ডি. রুজভেল্ট হচ্ছেন প্রথম মর্কিন রাষ্ট্রপতি যিনি তার কার্যকালে বিমানে আরোহণ করেন। দ্বিতীয় বিশ্বযুদ্ধের সময় রুজভেল্ট একটি প্যান-আমেরিকান বোয়িং ৩১৪-এ করে ১৯৪৩ সালের কাসাব্লাঙ্কা কনফারেন্সে যোগদানের উদ্দেশ্যে মরোক্কো সফর করেন। এ সফরে তিনি প্রায় ৫,৫০০ মাইল রাস্তা পাড়ি দেন। জার্মান সাবমেরিনগুলোর হুমকির কারণে আটলান্টিক যুদ্ধের সময়কালে এটিই ছিলো পরিবহনের সবচেয়ে নিরাপদ মাধ্যম।
জন রকফেলার
জন ডেভিসন রকফেলার (ইংরেজি: John Davison Rockefeller) (জন্ম: ৮ই জুলাই, ১৮৩৯–মৃত্যু: ২৩শে মে, ১৯৩৭) বিখ্যাত মার্কিন তেল শিল্পস্থপতি, উদ্যোক্তা ও জনদরদী। তিনি স্ট্যান্ডার্ড অয়েল কোম্পানি প্রতিষ্ঠা করেন। তিনি প্রথম আমেরিকান হিসেবে ১ বিলিয়ন ডলার সম্পত্তির মালিকানা লাভ করেন। তিনি সর্বকালের সবচেয়ে ধনী আমেরিকান হিসেবে বিবেচিত হন।
রামকমল সেন
রামকমল সেন  (Ramkamal Sen) (জন্ম–১৫ মার্চ ১৭৮৩ - মৃত্যু ২ আগস্ট ১৮৪৪) ট্যাঁকশালের ও ব্যাঙ্ক অব বেঙ্গলের আজীবন দেওয়ান এশিয়াটিক সোসাইটির প্রথম ভারতীয় সচিব ও অভিধান প্রণেতা।